text:
Ungathanda ukufunda lesi sihloko ngalolu limi: %%?
IBhayibheli Elikuyi-Internet | INGUQULO YEZWE ELISHA YEMIBHALO ENGCWELE
Ungathanda ukufunda lesi sihloko ngalolu limi: %%?
13 Ngalolo suku kwafundwa+ incwadi+ kaMose ezindlebeni zabantu; kwatholakala kulotshiwe kuyo ukuthi umAmoni+ nowakwaMowabi+ akufanele nanini bangene ebandleni likaNkulunkulu weqiniso,+
2 ngoba babengabahlangabezanga abantwana bakwa-Israyeli ngesinkwa+ nangamanzi,+ kodwa babaqashela uBhalami+ ukuba abaqalekise.+ Nokho, uNkulunkulu wethu wasishintsha isiqalekiso saba yisibusiso.+
3 Ngakho kwathi nje lapho sebewuzwile umthetho,+ balihlukanisa+ no-Israyeli lonke iqembu eliyingxubevange.
4 Manje ngaphambi kwalokhu, u-Eliyashibi+ umpristi ophethe ihholo lokudlela+ lendlu kaNkulunkulu wethu wayeyisihlobo sikaThobiya;+
5 futhi wamenzela ihholo lokudlela elikhulu,+ lapho ngaphambili kwakubekwa khona njalo umnikelo wokusanhlamvu,+ inhlaka yempepho nezinto zokusetshenziswa nokweshumi kokusanhlamvu, iwayini elisha+ namafutha,+ lokho amaLevi+ nabahlabeleli nabalindisango abanelungelo kukho, nomnikelo wabapristi.
6 Phakathi naso sonke lesi sikhathi ngangingekho eJerusalema, ngoba ngonyaka wamashumi amathathu nambili+ ka-Aritahishashita+ inkosi yaseBhabhiloni ngaya enkosini, ngemva kwesikhathi esithile ngacela enkosini ukuba ngingabikho.+
7 Khona-ke ngafika eJerusalema ngabuqaphela ububi u-Eliyashibi+ ayebenzile ngokuphathelene noThobiya+ ngokumenzela ihholo egcekeni lendlu+ kaNkulunkulu weqiniso.
8 Kwabonakala kukubi kakhulu kimi.+ Ngakho ngayikhiphela ngaphandle+ kwehholo lokudlela yonke impahla yasendlini kaThobiya.
9 Ngemva kwalokho ngakhipha izwi base bewahlanza+ amahholo okudlela;+ ngase ngizibuyisela khona izinto+ zendlu kaNkulunkulu weqiniso, kanye nomnikelo wokusanhlamvu nenhlaka yempepho.+
10 Futhi ngathola ukuthi amaLevi ayengazinikwanga izabelo+ zawo, kangangokuthi amaLevi nabahlabeleli abenza umsebenzi babaleka, ngamunye waya ensimini yakhe.+
11 Ngabasola+ ababusi abangamaphini+ ngathi: “Kungani idebeselwe indlu kaNkulunkulu weqiniso?”+ Ngenxa yalokho ngabaqoqa ngabamisa endaweni ababema kuyo.
12 UJuda yena, wonke wangenisa okweshumi+ kokusanhlamvu+ nokwewayini elisha+ nokwamafutha+ endaweni yokugcina izinto.+
13 Khona-ke uShelemiya umpristi noZadoki umkopishi noPhedaya wamaLevi ngabaphathisa izindawo zokugcina izinto; ngaphansi kwabo kwakukhona uHanani indodana kaZakuri indodana kaMathaniya,+ ngoba babebhekwa njengabathembekileyo;+ futhi kwakuphezu kwabo ukwabela+ abafowabo.
14 O Nkulunkulu wami, ngikhumbule+ ngokuphathelene nalokhu, ungazesuli+ izenzo zami zomusa wothando engizenzile ngokuqondene nendlu+ kaNkulunkulu wami nokuqashwa kwayo.
15 Ngalezo zinsuku ngabona kwaJuda abantu benyathela izikhamo zewayini ngesabatha+ futhi bengenisa izinqwaba zokusanhlamvu bezikhweza+ ezimbongolweni+ kanye newayini, amagilebhisi namakhiwane+ nazo zonke izinhlobo zomthwalo, bekuletha eJerusalema ngosuku lwesabatha;+ ngafakaza ngokumelene nabo ngosuku ababethengisa ngalo ukudla.
16 AbaseThire+ babehlala emzini, beletha izinhlanzi nazo zonke izinhlobo zezimpahla ezithengiswayo+ bethengisela abantwana bakwaJuda naseJerusalema ngesabatha.
17 Ngakho ngazisola izicukuthwane+ zakwaJuda ngathi kuzo: “Bubi buni lobu enibenzayo, ningcolisa nokungcolisa usuku lwesabatha?
18 Akuyona yini le ndlela okhokho benu abenza ngayo,+ uNkulunkulu wethu waze waletha yonke le nhlekelele phezu kwethu+ naphezu kwalo muzi? Nokho nenezela entukuthelweni evuthela u-Israyeli ngokungcolisa isabatha.”+
19 Kwathi nje lapho amasango aseJerusalema engasabonakali ngaphambi kwesabatha, ngokushesha ngakhipha izwi zavalwa izicabha.+ Ngaphezu kwalokho ngathi akufanele zivulwe kuze kube ngemva kwesabatha; futhi ngamisa ezinye zezikhonzi zami emasangweni ukuze kungangeni mthwalo ngosuku lwesabatha.+
20 Ngenxa yalokho, abahwebi nabathengisi bazo zonke izinhlobo zezimpahla ezithengiswayo balala ngaphandle kweJerusalema kanye nakabili.
21 Khona-ke ngafakaza+ ngokumelene nabo ngathi kubo: “Kungani nilala phambi kodonga? Uma niphinda futhi, ngizonibeka isandla.”+ Kusukela ngaleso sikhathi kuqhubeke ababange beseza ngesabatha.
22 Ngaqhubeka ngathi kumaLevi+ kufanele azihlanze njalo+ futhi angene, aqaphe amasango+ ukuze angcwelise+ usuku lwesabatha. Nalokhu, futhi, kukhumbule+ egameni lami, Nkulunkulu wami, futhi ungihawukele ngokuvumelana nobukhulu bomusa wakho wothando.+
23 Futhi, ngalezo zinsuku ngabona amaJuda ayenikeze abafazi base-Ashidodi,+ abangama-Amoni nabakwaMowabi+ indawo yokuhlala.+
24 Ngokuqondene namadodana awo, ingxenye yawo yayikhuluma isi-Ashidodi, futhi kwakungekho neyodwa kuwo eyayikwazi ukukhuluma isiJuda,+ kodwa ayekhuluma izilimi zezizwe ezihlukahlukene.
25 Ngawasola, ngawaqalekisa+ ngashaya amanye amadoda kuwo+ ngahluthula izinwele zawo ngawafungisa uNkulunkulu,+ ngithi: “Akufanele ninike amadodana abo amadodakazi enu, futhi akufanele namukele amadodakazi abo ukuba abe ngawamadodana enu noma abe ngawenu.+
26 USolomoni inkosi yakwa-Israyeli akonanga yini ngenxa yalaba?+ Phakathi kwezizwe eziningi kwakungekho nkosi enjengaye;+ futhi wayethandwa uNkulunkulu wakhe,+ kangangokuthi uNkulunkulu wamenza inkosi phezu kuka-Israyeli wonke. Ngisho naye abafazi bezinye izizwe bamonisa.+
27 Akuyona yini into engakaze izwakale ngani ukuba nenze bonke lobu bubi obukhulu ngokuba nenze ukungathembeki kuNkulunkulu wethu ngokunika abafazi bezinye izizwe indawo yokuhlala?”+
28 Enye yamadodana kaJoyada+ indodana ka-Eliyashibi+ umpristi ophakeme yayingumkhwenyana kaSanibhalati+ umHoroni.+ Ngakho ngayixosha.+
29 O Nkulunkulu wami, bakhumbule ngokungcolisa+ ubupristi nesivumelwano+ sobupristi nesamaLevi.+
30 Ngabahlanza+ kukho konke okwakungokwezinye izizwe ngabela abapristi namaLevi imisebenzi, yilowo nalowo emsebenzini wakhe,+
31 ngisho nokulethwa kwezinkuni+ ngezikhathi ezimisiwe nowolibo oluvuthiwe.
O Nkulunkulu wami, ngikhumbule+ kube kuhle+ kimi.
Thumelela
Thumelela
INGUQULO YEZWE ELISHA YEMIBHALO ENGCWELE
Nehemiya 13
IsiZulu
Funda IBhayibheli Kuyi-Internet
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


c: text/html

text:
AMAGUGU ASEZWINI LIKANKULUNKULU | AMAHUBO 79-86
Ubani Umuntu Obaluleke Kakhulu Ekuphileni Kwakho?
Umqambi weHubo 83, cishe owayengowozalo lomLevi u-Asafa, wayephila ngesikhathi esifanayo neNkosi uDavide. Leli hubo labhalwa ngesikhathi izizwe eziyizitha zaziwusongo kubantu bakaJehova.
Emthandazweni wakhe, umhubi wagxila egameni nasebukhosini bukaJehova kunasekuphepheni kwakhe
Namuhla, izinceku zikaNkulunkulu zisalokhu zihlaselwa ngapha nangapha. Ukukhuthazela kwethu ngokwethembeka kuyamdumisa uJehova
UJehova ufuna silazi igama lakhe
Kumelwe sibonise ngezenzo ukuthi uJehova unguMuntu obaluleke kunabo bonke ekuphileni kwethu

robotstxt: allowed

filter: keep


text:
UKWENZA kuzothi ukushintsha kule mpelasonto njengoba amaqembu amaningi ezobe enephuzana emidlalweni yeNedbank Cup.
Mhlawumbe imidlalo yalo mqhudelwano izoke ithi ukuthoba abalandeli bebhola bakuleli amanxeba ngoba phela umkhankaso we-2017 African Nations Cup weqembu lesizwe, iBafana Bafana phela ayikafuni ukucaca kahle-hle.
Imidlalo edlalwe yiBafana Bafana neCameroon ekuhambeni (2-2) nasekhaya (0-0) eThekwini) ishiye imibuzo eminingi kubalandeli bebhola laseMzansi, bezibuza ukuthi kaze ngonyaka ozayo siyaya yini kwi-2017 ACN.
Uma sibuyela kwimiqhudelwano yasekhaya, imidlalo yeNedbank Cup edume nge“Ke Yona” izobe ithe chithi saka izwe lonke. Le midlalo izoqhubeka ngoLwesihlanu lwakusasa. Kuzokhumbuleka ukuthi imidlalo yalo nqhudelwano ivamise ukuwaxaka amaqembu amakhulu akwiPSL, kahle-kahle ofishi abancane bavamise ukudla abakhulu.
Kuzokhumbuleka imigilingwane nezimanga ezenziwa yiBaroka FC neFET Maluti College eminyakeni embalwa edlule. Okubuye kuthuse ofishi abakhulu abakwiPSL ukuthi laba bhemu beBaroka FC basekhona kulo mqhudelwano. Ushikishi luzoqala e-Old Peter Mokaba ngoLwesihlanu lapho ezinye zezikhokho zePSL iBidvest Wits izobhekana khona neMagesi FC.
Umqeqeshi weziTshudeni uGavin Hunt uthi iqembu lakhe angeke liyithathe kancan iMagesi FC. Uyavuma futhi ukuthi le njejane encane ivamise ukuba yinkinga kumaqembu amakhulu akwiPSL.
“Emidlalweni yezinkomishi njengeNedbank Cup, alikho iqembu elincane futhi wonke umuntu uyinkinga futhi kungenzeka noma yini. Thina sizodlala nabo njengeqembu elikwiPSL futhi sizimisele ngokunqoba ukuze siqhubekele phambili kulo mqhudelwano. Thina asinalo iqembu esilithatha ngokuthi lincane noma likhulu, sihlonipha wonke amaqembu,” kusho uHunt.
Kanti okunye okuthokozisayo ukuthi womabili amaqembu aKwaZulu-Natal, iMaritzburg United neLamontville Golden Arrows asekhona kwiNedbank Cup.
ITeam of Choice yona izobhekana neMpumalanga Black Aces ekuhambeni kwaNyamazane Stadium eMpumalanga ngoMgqibelo ngo-3 ntambama.
Okhulumela iTeam of Choice uBrian Zuma uthi kulezi nsuku awukho umdlalo olula nongeke wanakwa ngoba ukuwina kungagqugquzela abadlali ukuthi bafune ukushaya kwasani baze bakwazi ukulivika nezembe.
Kanti ama-Arrows amahle wona azobe enephuzana, nalezozi fanyana eziyinkinga iBaroka FC ngeSonto eChatsworth Stadium.
Kanti imidlalo yeNedbank Cup isiyonke imi kanje:
Friday, 1 April
IMagesi FC ne Bidvest Wits e-Old Peter Mokaba Stadium ngo-8 ebusuku
Saturday
IPlatinum Stars ne Polokwane City eRoyal Bafokeng
Stadium ngo-3 ntambama, iBlack Aces ne Maritzburg Utd Kanyamazane Stadium ngo-3 ntambama, iMamelodi Sundowns ne Mbombela United eLucas Moripe
Stadium ngo-8: 15 ebusuku, iSantos ne Free State Stars e-Athlone Stadium ngo-8:15 ebusuku
Sunday
15:00 IJomo Cosmos ne Orlando Pirates e-Olen Park Stadium ngo-3 ntambama, Golden Arrows ne Baroka FC eChatsworth Stadium ngo-3 ntambama
Tuesday, 5 April
SuperSport United ne University of Pretoria eLucas
Moripe Stadium ngo-7:30 ebusuku.


text:
METRO
27 Januwari - 9 Febhuwari 2017 Iphephandaba lakho laMAHHALA www.durban.gov.za
e z a s e g a g a s i n i
Izindaba: Ikhasi 3 Izindaba: Ikhasi 2
KUKHUTHAZWE ABAFUNDI EZIKOLENI IZINHELO ZENTUTHUKO EMLAZI
CHARMEL PAYET no VUKILE MBATA IMEYA yeTheku uZandile Gumede iklomelise abafundi abenze kahle eThekwini, okubalwa kubo nalabo abavela ezikoleni ezisezindaweni ezihlwempu, emcimbini obubanjelwe eNkosi Albert Luthuli International Convention Centre mhlaka 25 Januwari. Kulo mcimbi kuklonyeliswe abafundi abalishumi abahamba phambili ezikoleni ezisezindaweni zasemakhaya, abalishumi baseThekwini kanye nezikole ezikwazile ukushaya into ecokeme ngokuthi kuphase bonke abafundi bazo ngonyaka odlule. Iningi labafundi liklonyeliswe nangemifundaze. Umsebenzi onzima owenziwe ngothishanhloko kanye nabafundi nawo awusalanga ngaphandle kanti uGumede uphinde waklomelisa nezikole ezenze okungaphezu kwebezikwenze ngonyaka ka 2015 kanye nabafundi abenze ezibukwayo ezibalweni nesayensi. UKhansela uGumede uthe le miklomelo yasungulwa eminyakeni engu-17 edlule kanti isisize inqwaba yabafundi ukuba bathole izikhala ezikhungweni zemfundo ephakeme. ?Yize umkhakha wezemfundo ungewona
IMeya iklomelise abenze kahle
USthembiso Nzuza ofunda eNkosinathi High School ushuthe neMeya yeTheku uKhansela Zandile Gumede kanye no Dkt. Terence Sibiya ophuma eNedbank, okungabanye babaxhasi bomcimbi i-Mayor?s Matric Awards obungomhlaka 25 Januwari. Lo mcimbi, osekuwunyaka wawo wesi-17, uqhakambisa ukuzimisela kwabafundi kanye nokusebenza ngokuzikhandla kothisha ezivivinyweni zika-2016 National Senior Certificate. . Isithombe: ZAMANTUNGWA GUMEDE Izakhamuzi zaseNtuzuma zincome uMasipala ngemuva kokufakwa kwezinciphisajubane emgwaqweni, Ingcebo. umthwalo kahulumeni wasekhaya, kodwa siyakuqonda ukubaluleka kwawo njengesikhali esibalulekile uma umuntu efuna impile engcono nenguquko kwezomnotho.? UGumede ucele abafundi abenze kahle ukuba baqhubeke nokusebenza kanzima. ?Ngifisa ukubonga othisha kanye nothishanhloko ngokusebenza ngokuzikhandla ngoba yibona esibathembayo ngezingane zethu. Ngiyethemba le miklomelo izogqugquzela nezinye izikole kanye nabafundi ukuthi benze kahle.? Ugqugquzele abafundi ukuba babukele kongasekho, u-OR Tambo obezobe enza iminyaka engu-100 kulo nyaka. ?Phezu kwezingqinamba ayebheke nazo, wenza okuningi.? UKhansela uGumede uphinde wabonga abaxhasi abasebenzisane noMasipala ukusingatha lo mcimbi futhi banikeza abafundi abenze kahle imifundaze. Umfundi ohambe phambili ngaphansi komkhakha wezikole zasemakhaya kube wuSithembiso Nzuza, waseNkosinathi High School, uthe kuyamthokozisa ukuba kube nguye ophume phambili. UNzuza uselibhekise ekwenzeni unyaka wakhe wokuqa?la ezifundweni zobudokotela. UNomfundo Khawula, waseMbizweni High School eMlazi ophume isibili emkhakheni ofanayo uthe ukusebenza kwakhe kanzima kuthela izithelo ezinhle. UKhawula uthi uzimisele ukuyokwenza izifundo zeBachelor of Commerce Accounting. URomal Naidoo, waseDanville Park Girls? High uphume phambili kubafundi basezikoleni zaseThekwini. ITholulwazi Secondary School ibe ngesinye sezikole ezenze kangcono kakhulu njengoba isuke ku-47.8 phesenti yaya ku-89 phesenti kwimiphumela kamatikuletsheni yangonyaka odlule. USiboniso Hlengwa, oyiNhloko yoMnyango weziBalo neSayensi uthe bajabule kakhulu ukuthi benze kahle kangaka emuva kokungenelela komnyango wezemfundo. charmel.payet@durban.gov.za THEMBA KHUMALO UKUZE uMasipala weTheku ubonise ukuzibophezela kwawo ekuqinisekiseni ukuphepha kulabo abahamba emigwaqweni kaMasipala, usufake izinciphisa-jubane kulomgwaqo okwashona kuwo izingane zesikole ngesikhathi kwenzeka ingozi yemoto enyantisa igazi. UNtobeko Ngidi, 16, uThabisile Myeni, 16, uSibusiso Sibiya, 16, S?celo Khumalo,13, kanye
Kufakwe izinciphisa-jubane emgwaqweni Ingcebo
noNdumiso Makhanya bashona emva kokuba itekisi ababehamba ngayo ishayisana nebhasi emgwaqweni Ingcebo Road, eNtuzuma ngomhlaka 11 Januwari. IMeya uZandile Gumede ekhuluma nabashonelwe emngcwabeni ngomhlaka 21 Januwari, KwaMashu ePrincess Magogo Stadium ukugxeke kakhulu ukungahloniphi imithetho yomgwaqo kwabashayeli. ?Noma singafaka izinciphisa-jubane eziningi kangakanani kodwa uma abantu behluleka ukuhlonipha imithetho yomgwaqo angeke kusize,? kusho uKhansela uGumede. Ucele bonke abasebenzisi bomgwaqo ukuthi bahloniphe imithetho yemigwaqo, balandele izimpawu zomigwaqo, futhi baziphathe kahle baqaphele, ikakhulukazi uma bethutha izingane zesikole. ?Laba abaholi bethu bakusasa. Noma iliphi izwe elingayibhekeleli intsha yalo alinalo ikusasa,? kusho uKhansela Gumede. UNomfundo ohlala eNtuzuma osebenzisa umgwaqo Ingcebo Road ukuya emsebenzini uthe ujabule kakhulu ukuthi kufakwe izinciphisa-jubane. ?Sithemba ukuthi lokhu kuzosiza ukunciphisa izingozi kulo mgwaqo.? Ukwakhiwa kwezinciphisajubane kwaphothulwa ngomhlaka 20 Januwari kulandela ukungenelela kweMeya. themba.khumalo@durban.gov.za DURBAN MARITIME 2 nd ANNUAL SUMMIT
29-31 MASHI 2017
Ports, Ships, Communities